Foto: Getty Images Kaliforniya shtati Janubiy okrugi federal sudi AQSh hukumati migrantlar farzandlarini o‘z ota-onalari bilan ajratish huquqiga ega emasligi haqida qaror chiqardi. Bu haqda CNN xabar bermoqda. Qarorga ko‘ra, AQSh migratsiya xizmati xodimlari Qo‘shma Shtatlar chegarasida migrantlar farzandlarini o‘z oilalari bilan ajratish amaliyotini to‘xtatishi lozim. Ta’kidlanishicha, migratsiya xizmati AQSh hududida qo‘lga olingan barcha bolalarni o‘z ota-onasiga qaytarish bo‘yicha ham majburiyat yuklagan. Avvalroq, 17ta shtat Tramp ma’muriyatini migrantlar sabab sudga bergani haqida xabar qilingandi.